संक्षेप करने के लिए दस्तावेज़: लेकिन इस कार्रवाई में कई आम नागरिक भी मारे गए हैं.  अमरीकी सेना की ओर जारी एक बयान में कहा गया है कि बग़दाद के उत्तर में स्थित थार थार क्षेत्र में सैनिकों पर हुए हमले के बाद ही सैनिक कार्रवाई की गई

अमरीकी सेना के मुताबिक़ ज़मीनी और हवाई हमलों में अल क़ायदा के संदिग्ध चरमपंथी मारे गए.

दूसरी ओर दक्षिणी इराक़ के बसरा शहर में एक हज़ार से ज़्यादा ब्रितानी और डेनमार्क के सैनिकों ने भी एक बड़ी सैनिक कार्रवाई की है.

ब्रितानी सेना ने इसे दक्षिणी इराक़ में अपने तरह की सबसे बड़ी कार्रवाई की संज्ञा दी है.

अमरीकी सेना की कार्रवाई

सलाहुद्दीन प्रांत के थार थार इलाक़े में सैनिक कार्रवाई के बारे में अमरीकी सेना ने विस्तार से जानकारी दी और बताया कि उन्हें ख़ुफ़िया जानकारी मिली थी कि यहाँ कुछ ऐसे लोग मौजूद हैं जिनके अल क़ायदा से संबंध हैं.



कुछ इमारतों की तलाशी के दौरान सैनिकों पर मशीनगनों से हमले किए गए, जिसके बाद सेना ने भी जवाबी कार्रवाई की.

इलाक़े से सेना को बड़ी संख्या में हथियार मिले जिनमें मशीनगन, ग्रेनेड बम, बारूद और आत्मघाती कपड़े शामिल हैं.

इशाक़ी ज़िले के मेयर आमेर अल्वान ने पत्रकारों को बताया कि अमरीकी हवाई हमलों में 32 नागरिक भी मारे गए हैं जिनमें से ज़्यादातर महिलाएँ और बच्चे हैं.

स्थानीय पुलिस ने भी इस बात की पुष्टि की कि इन हमलों में नागरिक मारे गए हैं लेकिन किसी संख्या की पुष्टि नहीं की.

बसरा

दूसरी ओर दक्षिणी इराक़ में ब्रिटेन और डेनमार्क के एक हज़ार से ज़्यादा सैनिकों ने संदिग्ध चरमपंथियों के ख़िलाफ़ अब तक की सबसे बड़ी सैनिक कार्रवाई की है.



सैनिकों ने बस़रा हर्था ज़िले में छापा मारा और पाँच इराक़ियों को गिरफ़्तार किया गया है.

ब्रितानी सेना के एक प्रवक्ता के मुताबिक़ पकड़े गए लोग शिया विद्रोहियों से टूट कर अलग हुए एक गुट के सदस्य हैं.

बग़दाद में मौजूद बीबीसी संवाददाता के मुताबिक़ पकड़े गए लोगों में एक स्थानीय विद्रोही नेता शामिल हैं और इराक़ी लोगों के अपहरण, हत्या और गठबंधन सेना पर हमलों के लिए इन लोगों की तलाश थी. 

इन छापों में हथियारों की एक बड़ा ज़खीरा भी बरामद किया गया है.

\nसंक्षेप उसी भाषा में जिसमें दस्तावेज़ है:
अमरीकी सैनिकों ने कहा है कि केंद्रीय इराक़ में एक बड़ी सैनिक कार्रवाई के बाद उन्होंने अल क़ायदा के 20 संदिग्ध चरमपंथियों को मार दिया है.